Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 594/13/5502	Čadca, 29.10.2013
EEČ : 2-37-193-2013

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 odsek 1 písmeno a) Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: XXXXX € 
b.	Konkrétny adresát peňažnej sumy určenej na všeobecne prospešné účely: XXXXX XXXXX XXXXX, č. účtu: XXXXX, IČO: XXXXX, VS: XXXXX: XXXXX € 
c.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou XXXXX.
Skutková veta:
Dňa 22.06.2013 okolo 21.50 h v obci XXXXX, riadil neosvetlený bicykel po miestnej komunikácii XXXXX od pohostinstva zv. XXXXX v smere do obce XXXXX, okres XXXXX, kde bol zastavený hliadkou Okresného riaditeľstva PZ, ODI XXXXX a nakoľko javil známky požitia alkoholických nápojov, bol vyzvaný k preukázaniu totožnosti a podrobeniu sa dychovej skúške, čo odmietol, dal sa na útek smerom ku križovatke cesty XXXXX, pričom bol prenasledovaný členom hliadky XXXXX, ktorý ho dobehol a ako mu chcel založiť putá, XXXXX ho pravou rukou chytil za tretí, štvrtý a piaty prst pravej ruky a prsty mu vykrúcal smerom vpravo,  na čo XXXXX pocítil bolesť, ruku zo zovretia vytrhol a po príchode jeho kolegu boli XXXXX nasadené putá, a keď ho hliadka polície chcela naložiť do služobného motorového vozidla, XXXXX nohami kopal okolo seba.

Odôvodnenie: 
Uznesením povereného príslušníka Okresného riaditeľstva PZ, Odboru kriminálnej polície XXXXX pod XXXXX z 23.06.2013 bolo podľa § 199 odsek 4 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX, nar. XXXXX v XXXXX, trvale bytom XXXXX, okres XXXXX, nezamestnanému, pre prečin útoku na verejného činiteľa podľa § 323 odsek 1 písm. a) Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku

Obvinený XXXXX uzatvoril s poškodeným XXXXX dňa 16.10.2013  zmier, v rámci ktorého obvinený  písomne vyhlásil, že spáchal skutok, za ktorý je trestne stíhaný a  toto vyhlásenie vykonal slobodne, vážne, zrozumiteľne a určito. Písomné vyhlásenie tvorí súčasť zmieru.

Poškodený XXXXX uviedol, že mu bolo spôsobené drobné zranenie. Nároku na náhradu škody - bolestného si uplatnil cestou svojho zamestnávateľa. Voči obvinenému si neuplatňuje nárok na náhradu žiadnej škody. 

Obvinený XXXXX dňa 28.10.2013, prostredníctvom svojej sestry XXXXX, nar. XXXXX, trvale bytom XXXXX, okres XXXXX, vložil do pokladne Okresnej prokuratúry XXXXX sumu XXXXX € určenú na všeobecne prospešné účely, z toho 50 %, t. j. XXXXX € na peňažnú pomoc obetiam trestnej činnosti a 50 %, t. j. XXXXX, XXXXX č. účtu: XXXXX, IČO: XXXXX, VS: XXXXX.

Táto suma je primeraná závažnosti spáchaného trestného činu. 

Obvinený a poškodený zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

Podľa § 220 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
 a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX je nezamestnaný. V mieste trvalého bydliska požíva dobrú povesť, pre priestupok prejednávaný nebol. V posledných 10. rokoch trestaný nebol.

Zákon za prečin  útoku na verejného činiteľa podľa § 323 odsek 1 písm. a) Trestného zákona dovoľuje uložiť trest odňatia slobody až na  jeden rok až päť rokov. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že boli splnené zákonné podmienky pre postup podľa § 220 odsek 1 Trestného poriadku. 

Podľa § 215 odsek 1 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Na základe hore uvedeného som preto rozhodla tak, ako je uvedené vo výrokovej časti rozhodnutia. 

Poučenie: 
Proti tomuto uzneseniu nie je prípustná sťažnosť.

Mgr. Janka Švaňová
prokurátorka